        Na temelju članka 48. Zakona o predškolskom odgoju i obrazovanju ("Narodne novine" broj 10/97, 107/07, 94/13. i 98/19) i članka 29. Statuta Općine Novo Virje ("Službeni glasnik Koprivničko-križevačke županije" broj 6/13. i 3/18), Općinsko vijeće Općine Novo Virje na 23. sjednici održanoj 20. prosinca 2019. donijelo je 

P R O G R A M 

javnih potreba u predškolskom odgoju na 

području Općine Novo Virje u 2020. godini

I.

         Programom javnih potreba u predškolskom odgoju na području Općine Novo Virje u 2020. godini (u daljnjem tekstu: Program) utvrđuju se javne potrebe i sredstva za financiranje javnih potreba u djelatnosti predškolskog odgoja na području Općine Novo Virje (u daljnjem tekstu: Općina). 
II.

         Na osnovama elemenata standarda društvene brige o djeci predškolske dobi, javne potrebe u djelatnosti predškolskog odgoja ostvarivat će se: 

- cjelodnevnim 10-satnim programom rada vrtića koji je utvrđen na temelju prijavljenih potreba roditelja za djecu od navršene prve godine života, do polaska u školu,
- financiranjem Programa predškole,

- provođenjem Programa zdravstvene zaštite i prehrane djece predškolske dobi,

- ostvarivanjem sadržaja i aktivnosti iz područja kulture, tjelesne kulture i društvenog života djece,

- osiguravanjem potrebnog broja odgojno-obrazovnih i drugih zaposlenika u dvije mješovite skupine (vrtićkoj i jasličkoj),

- osiguravanjem potrebnog prostora, opreme, pomagala i sredstava potrebnih za ostvarivanje programa,

- osiguravanjem drugih uvjeta i poduzimanjem drugih mjera kojima se unapređuje njega, odgoj i zaštita djece, kao i njihovo zdravlje.
III. 

Potrebe iz točke II. ovog Programa, ostvarivat će se u javnoj ustanovi Dječji vrtić ''Bregunica'' Novo Virje (u daljnjem tekstu: Dječji vrtić).

IV.

Za javne potrebe iz točke II. ovog Programa osiguravaju se sredstva u Proračunu Općine Novo Virje za 2020. godinu (u daljnjem tekstu: Proračun) u svoti 684.612,40 kuna.
V.

        Sredstva za javne potrebe u predškolskom odgoju uplaćivat će se na žiro račun Dječjeg vrtića prema mogućnostima Proračuna.
VI.

        Ovaj Program objavit će se u ''Službenom glasniku Koprivničko – križevačke županije'', a stupa na snagu 1. siječnja 2020. godine.

